ועדת העבודה והרווחה, כנסת 25, פרוטוקול מספר 22, 2023-03-13 00:00

ישראל אייכלר: אני פותח את ישיבת ועדת העבודה והרווחה

ישראל אייכלר:  אנחנו עוסקים בשלוש הצעות חוק שאנחנו רוצים למזג

ישראל אייכלר:  הצעת חוק דמי מחלה (היעדרות בשל מחלת ילד)

ישראל אייכלר:  מדובר בתיקון  לגבי היעדרות בשל אשפוז פג, של חבר הכנסת ינון אזולאי

ישראל אייכלר:  הצעת חוק דומה, הצעת חוק דמי מחלה (היעדרות בשל מחלת ילד) של חברי הכנסת אברהם בצלאל, יוסף טייב, ניסים וטורי, בועז ביסמוט ואוריאל בוסו

ישראל אייכלר:       ההצעה השלישית: הצעת חוק דמי מחלה (היעדרות בשל מחלת ילד) של חברי הכנסת ואליד אלהאושלה

ישראל אייכלר:       לפני הדיון, חבר הכנסת בצלאל, נעשה הצבעה על מיזוג

ישראל אייכלר:  אני רוצה להציע מיזוג של שלושת החוקים להצעה אחת

אברהם בצלאל: אם ממזגים, השאלה למי?     

ישראל אייכלר: ינון הוא הראשון, אז ממזגים אליו

ישראל אייכלר:       מי בעד המיזוג? מי נגד? 

ישראל אייכלר: הצעת המיזוג התקבלה

ישראל אייכלר: פה אחד, שלושת החוקים מוזגי לחוק אחד

ישראל אייכלר:       עכשיו נכבד את חבר הכנסת אברהם בצלאל לנמק את הצעת החוק

אברהם בצלאל: צהריים טובים, אדוני היושב-ראש

אברהם בצלאל:  אני רואה שיש פה גוורדיה גדולה למרות שבשעות אלה יש ועדות אחרות

אברהם בצלאל:  אני רואה שהציבור הגיע גם לפה, כנראה שהדבר באמת חשוב

ישראל אייכלר: הציבור הגיע גם לשם

אברהם בצלאל: לא, הציבור הגיע לפה, זה אומר שהדיונים האלה והחוקים האלה חשובים מאוד

אברהם בצלאל:  לפעמים זה נראה שאנחנו עושים איזה תיקון קטן או איזה משהו קטן, אבל לדעתי התיקון הזה הוא גדול מאוד

אברהם בצלאל:      ינון, לפני שנייה הצבענו בעד מיזוג שלושת החוקים לחוק אחד

אברהם בצלאל:  כמובן שהוא יירשם על שם המציע הראשון

אברהם בצלאל:       כאשר להורים, ברוך השם, נולד ילד והוא לפעמים פג, הם צריכים להתמודד עם הרבה דברים אבל בעצם הם מבקשים רק דבר אחד, להישאר עם הילד שלהם

אברהם בצלאל:  לפעמים הוא נמצא מספר ימים, שבועות או חודשים בבית החולים

אברהם בצלאל:  הם מבקשים לקבל את הימים האלה כימי מחלה

אברהם בצלאל:  עד היום הדבר הזה, לצערנו, לא נחשב כימי מחלה

אברהם בצלאל:  בחוק הזה אנחנו מבקשים שאדם יוכל לקחת עד 30 ימי מחלה ולהשתמש בהם בימים שהילד הפג נמצא בבית חולים

אברהם בצלאל:  זאת הצעת החוק שלנו

ישראל אייכלר: חבר הכנסת ינון אזולאי, אתה רוצה להקריא את הסעיף של החוק? ניתן ליועצת המשפטית להקריא את החוק כדי שהציבור יידע על מה אנחנו מדברים

עדה מימון: אני אקריא את הנוסח של הצעות החוק כפי שעברו בקריאה הטרומית

עדה מימון:  הצעת חוק דמי מחלה (היעדרות בשל מחלת ילד) (תיקון – היעדרות בשל אשפוז פג)

עדה מימון:       הוספת סעיף 1ד:     א

עדה מימון: 	בחוק דמי מחלה, היעדרות בשל מחלת ילד, התשנ"ג-1993, אחרי סעיף 1ג יבוא 1ד: היעדרות בשל אשפוז פג

עדה מימון:       עובד שילדו נולד פג ועבד שנה לפחות אצל אותו מעסיק ובאותו מקום עבודה, זכאי לזקוף עד 30 ימים בשנה של היעדרות על חשבון תקופת המחלה הצבורה שלו, או על חשבון ימי החופשה המגיעים לו, לפי בחירת העובד, בתקופה שבה ילדו מאושפז בבית החולים לאחר הלידה

עדה מימון:       היה בן זוגו עובד ולא נעדר מעבודתו מכוח זכאותו כאמור, או כשהעובד הוא הורה עצמאי, או שהילד נמצא בהחזקתו הבלעדית, זכאי העובד לזקוף עד 60 ימים בשנה של היעדרות בשל אשפוז ילדו כאמור

עדה מימון:       ב

עדה מימון: 	בחישוב מספר ימי ההיעדרות לפי סעיף זה, יבואו בחשבון ימי ההיעדרות שזקף העובד לפי סעיף 1 בקשר עם אשפוז ילדו כאמור

עדה מימון:  "         למעשה, הצעת החוק נכנסת לחוק דמי מחלה (היעדרות בשל מחלת ילד)

עדה מימון:  שם בחוק כבר יש 8 ימים של היעדרות בשל מחלה של הילדים

עדה מימון:  יש לנו את סעיף 1א שמדבר על היעדרות בשל מחלה קשה, שאלה ימים נפרדים, 90 ימים

עדה מימון:  עכשיו מוסיפים סעיף ואומרים שבמצב שנולד פג, 30 ימים על חשבון ימי מחלה או ימי חופשה שהם ימים צבורים של העובדים

עדה מימון:  נותנים פה 60 ימים במצב של הורה עצמאי או הורה שמטפל בילד  שנמצא באחזקתו הבלעדית

עדה מימון:       דבר נוסף

עדה מימון:  סעיף קטן ב' אומר שהימים יכללו גם את 8 הימים שיש לפי סעיף 1

עדה מימון:  כלומר, אנחנו בעצם מאפשרים לו לנצל 8 ימים שממילא היום החוק נותן לנצל, פלוס 22 ימים נוספים לפי הסעיף הזה

עדה מימון:  זה הנוסח כפי שעבר בקריאה הטרומית

ישראל אייכלר: תודה רבה

ישראל אייכלר:       ינון, בבקשה

ינון אזולאי: תודה לך אדוני היושב-ראש

ינון אזולאי:  תודה על ההיענות המהירה

ינון אזולאי:  אני חושב שזה חוק חברתי חשוב

ינון אזולאי:  נשלחתי לכנסת בראש הראשונה לחוקק חוקים חברתיים

ינון אזולאי:  אלה גם בעבר החוקים שזכיתי והעברתי

ינון אזולאי:  הוועדה הזאת היא ועדה חברתית אז כבר מראש תודה רבה להנהלת הוועדה ולייעוץ המשפטי על ההירתמות ועל הראש הגדול ופתוח שגם מתווה לנו איזה דרך

ינון אזולאי:  אני יודע שיעלו פה כמה שאלות על החוק ויינתנו הבהרות, אבל אני רק רוצה שתבינו שאנחנו מדברים על הורה עם ילד פג

ינון אזולאי:  ישבתי אתמול עם עמותת "להב" ושמעתי אותם בקשב רב, הורים לילדים פגים

ינון אזולאי:  אני גם מכיר באופן קרוב הורים לפגים

ינון אזולאי:  ההצעה הזאת לא הגיעה משום מקום, היא הגיעה מפניות ציבור

ינון אזולאי:  אני חושב שאסור לנו לזרוק פניית ציבור שמגיעה אלינו

ינון אזולאי:  זאת לא הצעת החוק הראשונה שהעברתי בעקבות פניות ציבור

ינון אזולאי:  אגב, גם פה בוועדה עבר החוק הראשון שלי של דמי מחלה

ינון אזולאי:       יש חשיבות לפניות הציבור

ינון אזולאי:  לנו כחברי כנסת זה חשוב הפניות שמגיעות מהציבור ואני חושב שגם החוק הזה הגיע מהמקום הזה

ינון אזולאי:       לגופו של חוק

ינון אזולאי:  ילד פג שנולד הוא כמו כל ילד שנולד אבל הטיפול בו יותר ממושך וקשה

ינון אזולאי:  אתמול דיברתי גם עם אחד ממנהלי המחלקות של פגים, פרופסור ריסקין

ינון אזולאי:  הוא הבהיר לי עד כמה חשוב החיבור של ההורים עם הילד דווקא בתקופה הזאת

ינון אזולאי:  כשאנחנו מביאים חוק כזה אנחנו מסתכלים על ההורים האלה

ינון אזולאי:  אולי זאת מעט העזרה שאנחנו כמדינה יכולים לתת להם

ינון אזולאי:  אני מאמין שבמהלך הדיון ייזרקו סכומים לאוויר, משקל ועד  680 מיליון שקלים ויותר

ינון אזולאי:  אני כבר אתן תשובה לעניין הזה

ינון אזולאי:       אני אחד הלוחמים הגדולים למען המעסיקים ואי-אפשר לחשוד בי במשהו אחר, אבל בראש ובראשונה אני גם למען העובד

ינון אזולאי:  המעסיק אומר שזה עולה לו כסף

ינון אזולאי:  מה זה עולה כסף? יש פה ימי מחלה שההורה צבר בזכות ולא בחסד והם מגיעים לו

ינון אזולאי:  כשהוא עובד מדינה יש את הצבירה ומקבלים עליה תגמול

ינון אזולאי:  במגזר הפרטי, אז אחרי תקופה הימים האלה נמחקים

ינון אזולאי:   עכשיו הוא צריך את הימים האלה

ינון אזולאי:       מה אנחנו רוצים לעשות? אומרים להורה, סליחה על הביטוי, לעשות קומבינה

טלי גוטליב: כואב לך הראש

ינון אזולאי: לך תוציא בשבילך את חופשת המחלה ותשתמש בזה בשביל הילד

ינון אזולאי:       אנחנו לא רוצים שהמעסיק יגיד אחר-כך לעובד שהוא לא ישר

ינון אזולאי:  אני אומר שנעשה את זה בדלת הראשית

ינון אזולאי:  הימים האלה מגיעים לו בזכות ולא בחסד

ינון אזולאי:  שלא תיפלו באוצר, צריך להגדיל חופשת מחלה לילד בלי קשר לפג לא פג

ינון אזולאי:  זאת ההסתכלות שלי

ינון אזולאי:  בזמן שהילד חולה, ההורה צריך להיות איתו

ינון אזולאי:  יש לו 8 ימים בשנה אבל מה אם יש לו 4 ילדים? 8 ילדים? ומה אם יש לו ילד שחולה במחלה כרונית?      עכשיו הוא חסך את הימים האלה

ינון אזולאי:  אני בכלל הייתי אומר להגדיל את מספר הימים

ינון אזולאי:  זאת ההסתכלות שלי וזה לא בהצעת החוק הזאת אבל אני חושב שכך צריך להיות

ינון אזולאי:  אולי עוד אגיש הצעת חוק בנושא, תתכוננו

ינון אזולאי:  עכשיו אנחנו מדברים על פג, ילד שנולד רק עכשיו וזקוק להורים

ינון אזולאי:  אני גם לא רוצה להוסיף שום דבר אחר מעבר לחופשת מחלה

ינון אזולאי:  בואו נגיד מה מגיע לו בחופשת מחלה

ינון אזולאי:  תנו לו את זה, מגיע לו את זה בזכות ולא בחסד

טלי גוטליב: אולי נהדק ועצה קטנה מהצד

טלי גוטליב:  אני רוצה להבהיר משהו יותר חזק בעיניי

טלי גוטליב:  צריך לאפשר לצד השני, אפשרות לתמרן את ימי המחלה

טלי גוטליב:  זאת אומרת, שגם לא ייקחו את ימי המחלה ברצף

טלי גוטליב:  צריך שהמעסיקים יאפשרו את זה

טלי גוטליב:       מה קורה? בהתחלה התינוק חייב להיות על האימא עצמה

טלי גוטליב:  לפעמים הוא כל-כך קטן שזה לא משנה על איזה גוף אדם הפג נשען

טלי גוטליב:  לכן צריך לאפשר פה תמרון כי לאימא יש את חופשת הלידה ואנחנו לא שם, אבל האבא שמסייע בתוך הדבר הזה, אם אנחנו מעבירים את זה, צריך יהיה לאפשר תמרון של הימים כדי שהם לא יהיו כימי מחלה רציפים ואפשר יהיה לעזור לאימא ככל שאפשר ולתת לה סעד

טלי גוטליב:       מי שמכיר מה זה להיות עם ילד בבית החולים, זאת תקופה קשה מאוד

טלי גוטליב:  אם זה אחרי לידה, אתה עלול במדרון חלקלק ליפול לדיכאונות עמוקים וקשים

טלי גוטליב:  לכן צריך לזכור, בתוך המקום הזה לאפשר את ימי המחלה אבל עם תמרון כדי שזה יסייע

ישראל אייכלר: יש לנו מזל שיש פה יועצים משפטיים וכל מה שאמרת עכשיו, היועצת המשפטית ישבה איתנו אתמול והסבירה את כל הנקודות שהעלית אז זה בסדר

עאידה תומא סלימאן: תודה רבה

עאידה תומא סלימאן:  קודם כל, אני רוצה לברך את חבר הכנסת ינון על היוזמה של הצעת החוק

עאידה תומא סלימאן:  אני חושבת שתמיד החוקים הכי טובים אלה חוקים שמתפתחים אחרי פניות ציבור

עאידה תומא סלימאן:  זה מה שאני מאמינה בו כי אז אנחנו מבינים

עאידה תומא סלימאן:  אני אומרת כל הזמן שחברי הכנסת לא בהכרח יודעים הכול

עאידה תומא סלימאן:  כדאי מאוד לזכור את זה

עאידה תומא סלימאן:  תמיד אנחנו צריכים את הציבור

ישראל אייכלר: היום כבר צריך להזכיר שחברי הכנסת גם יודעים משהו

ישראל אייכלר:  זה שהם לא יודעים את הכול, כולם כבר יודעים

ישראל אייכלר:  צריך לספר שהם גם יודעים משהו

עאידה תומא סלימאן: כן

עאידה תומא סלימאן:  לפעמים, ולא כולם

עאידה תומא סלימאן:       נאמר פה שאנחנו לא מדברים על האימא כי במקרה הזה יש לה חופשת לידה

עאידה תומא סלימאן:  אבל אני כן רוצה לדבר על האימא במקרה הזה, כי חופשת לידה לא ניתנה כדי שהאימא תהיה בבית חולים צמודה לתינוק הפג

עאידה תומא סלימאן:  מטרת חופשת הלידה היא להתאושש מהלידה עצמה

עאידה תומא סלימאן:  עצם העובדה שהאישה או האימא נמצאת בבית החולים לתקופה מאוד ארוכה, אפילו אם היא מתחלפת עם האבא במקרה הספציפי, זה לא אומר שחופשת הלידה צריכה להתחיל מייד אחרי שהיא יולדת במקרה של פג

עאידה תומא סלימאן:       אני חושבת שצריך לחשוב על לתת לאימא להשתמש, או שיהיו לה ימי מחלה בדיוק כמו שקורה במקרה של האבא ורק להתחיל את חופשת הלידה אחרי שהפג יוצא מבית החולים כי רק אז באמת היא מתחילה את החופשה

ישראל אייכלר: אתמול בישיבה המקדימה דיברנו על העניין הזה שהשבועיים הראשונים שהאימא צריכה בשביל עצמה, שהיא תוכל להשתמש על-ידי בן זוגה

ישראל אייכלר:  דיברנו על זה

עאידה תומא סלימאן: כלומר, זה יהיה האבא או האימא?     

ישראל אייכלר: היועצת תסביר

עדה מימון: דיברנו על כל מיני סיטואציות ובאמת ההבנה היתה שדווקא בתקופה שסמוכה ללידה, האבא הוא זה שצריך יותר לסייע בגלל שהאימא צריכה להתאושש

עאידה תומא סלימאן: אנחנו מקווים שכל הנשים יהיו בריאות ויצאו מהלידה במצב טוב, אבל יש נשים שצריכות להתאשפז הרבה פעמים אחרי הלידה

עאידה תומא סלימאן:  אז הנטל הוא כפול

ישראל אייכלר: טוב שאת מעלה את זה

עדה מימון: אני רק אעיר שהיום בחוק עבודת נשים יש מענה

עדה מימון:  כשהיילוד מאושפז, נותנים ליולדת אפשרות להאריך את תקופת הלידה וההורות ככל שהאשפוז עולה על שבועיים

עאידה תומא סלימאן: ואם היא מאושפזת?     

עדה מימון: גם אם היא מאושפזת

טלי גוטליב: אם היולדת לא משתחררת, התינוק לא משתחרר כל זמן שהאימא מאושפזת

עאידה תומא סלימאן: התכוונתי מבחינת חופשת הלידה

עדה מימון: מאריכים את התקופה

ישראל אייכלר: נעבור למשרדי הממשלה

ישראל אייכלר:  בקצרה כל אחד יביע את דעתו ואת דעת המשרד

ישראל אייכלר:       הגברת תמר מירסקי ממשרד הכלכלה והתעשייה, מנהלת תחום בכירה, חקיקה ורגולציה

תמר מירסקי: בוקר טוב

תמר מירסקי:  החלטת ועדת שרים לענייני חקיקה בהחלטתה כתבה שהצעת החוק צריכה להיות מתואמת איתנו וזה לא נעשה

תמר מירסקי:  עסקים קטנים ובינוניים מעסיקים 60% מהעובדים במשק וכמובן שכל שינוי יש לו השפעה על המעסיקים ולא רק על המעסיקים הקטנים

תמר מירסקי:  אין לי כרגע עמדה של המשרד

ישראל אייכלר: השאלה שלי: האם מה שאנחנו עושים פה זאת לא התייעצות עם משרדי הממשלה? זאת אותה התייעצות

תמר מירסקי: ההתייעצות נעשית בתוך הממשלה לפני שמביאים את הנוסח

ישראל אייכלר: עכשיו אנחנו לפני שמגבשים את הנוסח

תמר מירסקי: אני לא אוכל כרגע להביא את העמדה של השר

ישראל אייכלר: אולי תגידי לנו עכשיו מה העמדה שלכם

תמר מירסקי: אני לא אוכל להגיד את העמדה כי זה לא נדון אצלנו ואין לי עמדה של הנושא

ינון אזולאי: אדוני היושב-ראש, תן לי רגע לענות

ינון אזולאי:  זה לא החוק הראשון שלי

ינון אזולאי:  כשמגיע חוק לממשלה בדרך-כלל כל משרד נותן את חוות הדעת שלו

ינון אזולאי:  אל תצפו ממני שאני אעבור בין כל המשרדים אחד אחד ואגיד לכם מה קורה וכל אחד ייתן 70 הערות שלו

ינון אזולאי:  אתם יודעים שחוק מוכן

ינון אזולאי:  אני עומד מול האוצר ובמקרה עמדתי גם מול משרד העבודה

ינון אזולאי:  הגעת לדיון וקיבלת לו"ז וסדר-יום אז תבואי עם תשובה

ינון אזולאי:  זאת לא תשובה

ינון אזולאי:  דבר כזה זה רק מגרה אותי להביא להצבעה בלי לספור אף אחד

ינון אזולאי:  אני לא כזה, אני אוהב הידברות, אבל זאת תשובה שמביישת אותנו ככנסת

ינון אזולאי:  אנחנו יושבים סביב שולחן אחד ואת מגיעה לדיון כדי להגיד לי שאין לך תשובה אז את לא סופרת אותנו

ינון אזולאי:  הדיון הזה נקבע משבוע שעבר

ינון אזולאי:  כשאני מגיש הצעת חוק מתקשרים אלי ואומרים, תשמע יש לנו בעיה עם הצעת החוק שלך

ינון אזולאי:  כדי להגיד שיש איתה בעיה אתם מקשרים אלי

ינון אזולאי:  אבל לבוא ולא לתת לי את הפתרון או את ההתנגדות או את העמדה שלכם, אני חושב שזה לצחוק עלי ועל כל ההורים שיושבים פה בחדר

ינון אזולאי:  זה לא מכובד וזה לא בסדר ההתנהגות הזאת

ישראל אייכלר: בואו נסכם

ישראל אייכלר:  הדיון הזה נועד לכך שכל משרד ממשלתי יבוא ויביע את דעתו ואנחנו נשמע אותו ונתייעץ איתו

ישראל אייכלר:  היה ואתם רוצים לשלוח מאוחר יותר את חוות הדעת שלכם ליועצת המשפטית, אנחנו נשמע אותה

ישראל אייכלר:       נעבור למשרד המשפטים

ישראל אייכלר:  גיבשתם עמדה?     

ינון אזולאי: אני רק רוצה להגיד שאני לא הולך להתקשר אליכם

ינון אזולאי:  מה שאתם רוצים תשלחו לוועדה ואחר-כך אנחנו כחברי כנסת נחליט

ינון אזולאי:  אם זה היה בצורה אחרת, הייתי מכבד

ינון אזולאי:  אתם לא מכבדים אותנו כחברי כנסת אז תפנו לוועדה ואנחנו נעמוד מול הוועדה

ישראל אייכלר: משרד המשפטים, בבקשה

ישראל אייכלר:  עילם שניר, רפרנט ייעוץ וחקיקה

עילם שניר: אני חושב שכדאי להתחיל עם משרדי העבודה והאוצר כי בסוף ההצעה במהותה היא יותר בתחום שלהם בפן המקצועי

עילם שניר:  ברמה המשפטית העברנו הערות ליועצת המשפטית ואנחנו נתייחס

ישראל אייכלר: תמר מתתיהו מהלשכה המשפטית של משרד העבודה

תמר מתתיהו: כמו שנאמר, ועדת שרים תמכה בקריאה הטרומית בהצעה

תמר מתתיהו:  ההצעה אמורה לחזור לפני הקריאה הראשונה לוועדת השרים

תמר מתתיהו:  אני מבינה שנעשה שיח בין השרים

תמר מתתיהו:  השר תומך בנוסח

תמר מתתיהו:  יש לנו הערות שמבהירות את הנוסח

תמר מתתיהו:       לעניין עצם העובדה שהזכות להיעדר צריכה להינתן לאחד משני ההורים

תמר מתתיהו:  אחד מההורים בחופשת לידה

תמר מתתיהו:  אגב, זה לא חייב להיות האישה

תמר מתתיהו:  יש הורים מאמצים, הורים למשפחות אומנה שמקבלים חופשות לידה

תמר מתתיהו:  זה גם צריך להבהיר בנוסח

טלי גוטליב: אז זה לא פגים

תמר מתתיהו: אם זה הורים מיועדים, זה יכול להיות פג

תמר מתתיהו:  באומנה יכול להיות שאין פגים

טלי גוטליב: אומנה זאת אומנה

טלי גוטליב:  אומנה חוצה כל דבר

ישראל אייכלר: זה לא דוח שיח

ישראל אייכלר:  תני לה להביע את עמדתה

ישראל אייכלר:  מה את מציעה שיהיה כתוב?     

תמר מתתיהו: בנוסף, מעבר לזה שזה צריך להיות לאחד מבני הזוג, אנחנו חושבים שתקופת הניצול של הזכות צריכה להיות מתוחמת לתקופת הלידה וההורות, זאת אומרת, לחופשת הלידה, ולא לכל התקופה שהוא פג

תמר מתתיהו:       כמו שאמרה חברת הכנסת גוטליב, הניצול לא צריך להיות ברצף

תמר מתתיהו:  הוא צריך להינתן כמו בהסדר בחוק מחלת ילד לסירוגין

תמר מתתיהו:  זאת אומרת, שגם אם בן הזוג לוקח את הימים לסירוגין ולא ברצף, זה נחשב לו כיום השני והשלישי, משום שהימים הראשונים לא משולמים על-ידי המעסיק לפי חוק דמי מחלה

ישראל אייכלר: תודה רבה

ישראל אייכלר:  נעבור למשרד האוצר

ישראל אייכלר:  אני מניח שיש להם אמירה בעניין

ישראל אייכלר:       נועה שוקרון, רכזת תעסוקה

נועה שוקרון: צהריים טובים לכולם

נועה שוקרון:  מספר הערות שלנו שלהבנתנו, בכפוף להערות האלה הוסכם ברמה הממשלתית על קידום הנוסח

נועה שוקרון:       הראשונה מדברת על הסוגיה של פג ופג בלבד

נועה שוקרון:  יש לנו נתונים ממשרד הבריאות שבעצם מציגים מצב שאם מרחיבים את הגדרת הפג, אנחנו בעצם מכפילים פי 18 את אוכלוסיית הזכאים

נועה שוקרון:  לא נשמע לי - - -       

ישראל אייכלר: תני לי מספרים, לא קלטתי

נועה שוקרון: לידות פג בשנה הן 2,015

נועה שוקרון:  אם אנחנו מתייחסים לסך האשפוזים שנעשים בגין פעוט שנולד, אנחנו על 37,494

עדה מימון: לא, זה עד גיל חצי שנה

עדה מימון:  יש שלושה נתונים

עדה מימון:  פעוט שנולד סמוך ללידה זה 14,000

נועה שוקרון: תכף נתייחס לנקודה הזאת

עאידה תומא סלימאן: 14,000 תינוקות?     

עדה מימון: כן, מאושפזים בפגייה

טלי גוטליב: כמה זמן?     

נועה שוקרון: אני אתייחס להכול, מבטיחה

ישראל אייכלר: אני אעזור לכם

ישראל אייכלר:  14,000 בשנה זה ל-13 ימים בממוצע

טלי גוטליב: נכון, זאת פגות של משקל

ישראל אייכלר: כשאת מדברת על 30,000 זה אם מחשיבים עד שהוא יהיה בר מצווה

נועה שוקרון: לא, ממש לא בר-מצווה

נועה שוקרון:  כמו שאמרתי, זאת תקופת לידה

נועה שוקרון:  תכף אתייחס גם למשך ההטבה

ישראל אייכלר: אנחנו מדברים יותר על ה-14,000

ישראל אייכלר:  אנחנו מדברים על השלב השני ולא על השלב השלישי של 30,000

נועה שוקרון: אני אסביר את עצמי

נועה שוקרון:  יש שתי סוגיות שלהבנתי כרגע מתערבבות

נועה שוקרון:  הראשונה, מי האוכלוסייה המוטבת? האם זה פג או ילד שאושפז באופן רחב יותר? הסוגיה השנייה היא, מה משך ההטבה? כלומר, אם יש לך הטבה היא אחרי האשפוז הראשוני בלבד או לאורך כל תקופת הלידה? שני הדברים שאמרתי משפיעים על היקף הזכאים, כמובן

נועה שוקרון:  לצורך הבהירות של הדיון אני חושבת שנכון לפרק את שתי הסוגיות

נועה שוקרון:  אני אומרת את עמדתנו המקצועית לגבי כל אחת מהן בנפרד

נועה שוקרון:       לגבי סוגיית הפגים, אנחנו חושבים שיש מקום לשמור על הנוסח המקורי של החוק, שגם עבר את הממשלה והוא מדבר על פגים בלבד

נועה שוקרון:       לגבי משך ההטבה, וגם זה להבנתנו נובע מהטקסט הכתוב, מדובר על התקופה של האשפוז הראשוני בלבד

נועה שוקרון:  פה יש גם קשר רציונלי בין שני הקריטריונים

נועה שוקרון:  כלומר, אם  אכן נולד פג למשפחה והאשפוז הראשוני הוא ארוך מהרגיל, יש הצדקה ורציונל למתן איזו הטבה שהיא מעבר להטבה הכללית

נועה שוקרון:  אשפוז רנדומלי קשה ומורכב למשפחה ככל שיהיה במהלך תקופת הלידה כולה אין לו קשר סיבתי - - -       

ינון אזולאי: תני זמן שזאת תקופת הלידה כולה

עדה מימון: 26 שבועות

ישראל אייכלר: חצי שנה

ישראל אייכלר:  אבל אתה מדבר על משהו באמצע

נועה שוקרון: ברשותכם, עוד חידוד חשוב

נועה שוקרון:  בהינתן וזה פג, תקופת הלידה היא 26 שבועות

נועה שוקרון:  בהינתן וההגדרה רחבה יותר, תקופת הלידה איננה 26 שבועות אלה חוזרת להיות התקופה המקורית שהיא 16 שבועות

עדה מימון: לא

עדה מימון:  תקופת הלידה לפי חוק עבודת הנשים היא 26 שבועות

עדה מימון:  חוק ביטוח לאומי מעניק דמי לידה בגין 16 שבועות אבל תקופת הלידה היא 26 שבועות גם בלידה רגילה

נועה שוקרון: נכון

נועה שוקרון:  אבל גם פה המחוקק כבר עשה אבחנה בין ה-14 השבועות הראשונים ל-26 הבאים

עדה מימון: איפה נעשתה האבחנה?     

נועה שוקרון: אמרת בעצמך

טלי גוטליב: התשלום של הביטוח הלאומי

עדה מימון: דמי לידה

עאידה תומא סלימאן: אבל יש זכויות אחרות שחלות עד ה-26

נועה שוקרון: בוודאי, אבל אני מזכירה לכולנו שאנחנו מבקשים מהמעסיק לשלם לה ימי מחלה

נועה שוקרון:  ימי מחלה בתקופה שהוא לא משלם לה שכר

נועה שוקרון:  זאת דרישה שבעינינו שהיא לא רלוונטית עבור המעסיקים

טלי גוטליב: זה לבן הזוג

עדה מימון: אנחנו לא מדברים על היולדת שזכאית לדמי לידה אלא בן הזוג שלא זכאי לתשלום

נועה שוקרון: אני מבינה

נועה שוקרון:  אני שוב מנסה לעשות סדר בעמדה שלנו בנפרד בכל קריטריון על-מנת שזה יהיה ברור

נועה שוקרון:  פג בלבד אמרתי

נועה שוקרון:       משך ההטבה ואשפוז ראשוני, וגם זה נובע מהנוסח, בן זוג בלבד

נועה שוקרון:  האישה נמצאת בחופשת לידה וכפי שגם הובהר פה, במידה וזה גם פג, היא מוארכת ל-26 שבועות

נועה שוקרון:       הסוגייה האחרונה והכי מרכזית מבחינתנו היא החלוקה בין ימי מחלה לחופשה

נועה שוקרון:  כמעט בכל החקיקות המיטיבות לעניין ימי מחלה, קיימת חלוקה ברורה בין כמות ימי המחלה שהעובד רשאי לקחת וכמות ימי החופשה

נועה שוקרון:  ברובה ככולה, יש העדפת יתר, כלומר כמות גבוהה יותר של ימי חופשה ולא של ימי מחלה

נועה שוקרון:  כאן, בתיאום עם המציע, אנחנו כמשרד האוצר סברנו שיהיה נכון לחלק את זה באופן זהה

נועה שוקרון:  כלומר, 15 ימים ו-15 ימים

ינון אזולאי: לא

נועה שוקרון: זה מה שאנחנו סברנו

ינון אזולאי: אמרת בתיאום, אז אני עוצר

ינון אזולאי:  סברתם וסברתי

נועה שוקרון: אז סברנו שה-30 יום האלה - - -      

ינון אזולאי: לפעמים אני מאבד את הריכוז, אבל לא בדברים החשובים

נועה שוקרון: אני מודה שאני לא זוכרת את דבריי

ינון אזולאי: אתמול גם חידדנו את זה

ינון אזולאי:  אמרתי שאני לא רוצה לגעת בחופשה הרגילה

ינון אזולאי:  אין עניין לגעת בחופשה הרגילה

ינון אזולאי:  גם אם בסופו של דבר נחליט להביא פחות מ-30 יום, אני מדבר על חופשת מחלה גרידא

נועה שוקרון: עמדתנו המקצועית היא שחבל לא לגעת בימי חופשה כי בסופו של דבר אלה הימים שמרבית העובדים לא מנצלים וככל שיש אפשרות לעשות את זה חבל שלא

טלי גוטליב: את זה אנחנו יכולים בלי קשר

נועה שוקרון: ההצעה היא 15 ימי מחלה ו-15 ימי חופשה

טלי גוטליב: למה לקחת לו את החופשה? החופשה היא שלו בכל מקרה

ינון אזולאי: אני רק אסביר לכם שהיא אומרת עניין שהוא בין השורות והיא בטח תחדד את זה יותר

ינון אזולאי:  15 יום ימי מחלה זה 8 ימים הקיימים ועוד 7 ימים

ינון אזולאי:  כלומר, באים ואומרים, תשתמש עם 7 ימי מחלה נוספים ועוד 15 יום של ימי חופשה

ינון אזולאי:  אני בראש ובראשונה לא מסכים לימי חופשה

ינון אזולאי:       כשאומרים לי בוא נעשה עסקה, אני לא מוכן לעשות עסקה על 8 ימים שהם גם ככה בחוק

ינון אזולאי:  תמיד אני אומר שיש לנו עוד 22 יום

ינון אזולאי:  את ה-8 ימים אנחנו שמים בצד

ינון אזולאי:  מה-22 יום האלה אנחנו מתחילים לדבר

ישראל אייכלר: יש לי עוד הערה בלי מספרים

ישראל אייכלר:  כשילד חולה ונמצאת בפגייה זה לא איזו חופשה או טיול

ישראל אייכלר:  לכן אין לזה שום קשר לעניין הזה

ישראל אייכלר:  ואם הילד חולה יותר ימים, מה נעשה אז?     לכן, לא הייתי אומר שמן הצדק לערב את העניין של ימי החופשה שהם שלו לבין ימי המחלה

ישראל אייכלר:  אנחנו מדברים על-כך שהילד נמצא בבית חולים

ישראל אייכלר:  אם הילד יוצא מבית החולים לא נותנים לו יותר כלום

ישראל אייכלר:  אם הילד בבית חולים מישהו מההורים צריך להיות איתו

ישראל אייכלר:  לכן סברנו שצריך להיות יותר נדיב לגבי הימים ולא לספור לו דברים שלא שייכים לזה

נועה שוקרון: יו"ר הוועדה, ברשותכם אני כן רוצה להתייחס לזה

נועה שוקרון:  קיימות חקיקות אחרות בסגנון דומה

נועה שוקרון:  לדוגמה, לאחר לידה הגבר רשאי לקבל גם 5 ימים

נועה שוקרון:  5 הימים האלה גם מחולקים בין ימי מחלה לימי חופשה

נועה שוקרון:  כלומר, הרציונל של המחוקק שבו כאשר הוא נותן כמות ימים מסוימת היא נחלקת בין ימי החופשה לימי המחלה, קיים בחוק במקרים דומים ואחרים

עדה מימון: בתיקון שעשינו לפני מספר שנים לגבי תקופת לידה והורות לבן הזוג, גם אז היתה התעקשות של משרד האוצר שיהיו קודם ימי חופשה ורק אז ימי מחלה ומשם הגיעה החלוקה הזאת

עדה מימון:  ההצעה המקורית דיברה על ימי מחלה בלבד

נועה שוקרון: במצב החוקי הקיים זה שלושה ימי חופשה ושני ימי מחלה

נועה שוקרון:  זאת אומרת, לא רק שיש חלוקה בין סוגי הימים אלא שהמספר הגבוה יותר הוא ימי החופשה

עדה מימון: נכון, וגם קודם מנצלים את ימי החופשה ואז את ימי המחלה

עדה מימון:  אני רק חייבת לציין שלא מדובר שם על מקרה של מחלה

עדה מימון:  לכן הניצול של ימי המחלה הוא פשוט חריג

ישראל אייכלר: מה מדובר שם?     

עדה מימון: זה אחרי לידה

ישראל אייכלר: זה נושא אחר

ישראל אייכלר:  זה ממש נושא אחר

ישראל אייכלר:  לצאת לחופשה אחרי הלידה זה במזל טוב, כל הכבוד

ישראל אייכלר:  אבל אם יש לו ילד בפגייה הוא צריך להיות שם

ינון אזולאי: חוץ מזה, חקיקה נועדה גם לתקן טעויות היסטוריות, אז אנחנו באים לתקן כאן טעות

טלי גוטליב: אפרופו טעות היסטורית, אדוני היו"ר, צריך לחשוב בשום שכל

טלי גוטליב:  כשילד מאושפז ויש חובת נוכחות הורה מלווה, שזה עד גיל 13, צריך לחשוב אם זה לא ימי מחלה של ההורה אם הוא נדרש להיות בבית החולים

ישראל אייכלר: אני אסביר לחברת הכנסת גוטליב ולצופים למה אנחנו לא מכלילים את הדבר הזה

טלי גוטליב: אני רק אומרת

ישראל אייכלר: כי אז אנחנו מגיעים לעשרות אלפי ילדים בשנה ומאות אלפי ועל זה האוצר לא רוצה בכלל לשמוע

ישראל אייכלר:  לכן אנחנו מצטמצמים בתחום הפגייה, שאז זה עד 14,000

ינון אזולאי: אנחנו הולכים על חוק פג

טלי גוטליב: זה קל לאוצר כי לעובדי מדינה יש זכויות שאין לעובדים בסקטור הפרטי

טלי גוטליב:  הכי קל להיות עובד מדינה כשיש לך צרות כי הכול מכוסה לך ואתה מוצא פתרון לכל דבר

טלי גוטליב:  אבל כשאתה לא עובד מדינה זה הרבה יותר מורכב

טלי גוטליב:  הזכויות הרבה יותר מורכבות

עדה מימון: רציתי להעיר לגבי הנתונים

עדה מימון:  חשוב לי טיפה לסדר את זה

עדה מימון:  יש פגים שהם מוגדרים כפגים, כלומר נולדו והוגדרו כפגים

עדה מימון:  בזה מדובר על כ-2,000 לידות בשנה

עדה מימון:  מעבר לזה, משרד הבריאות מדבר על אשפוז בסמוך ללידה, שמסתבר שנעשה בפגייה גם כן

עדה מימון:  כלומר, תינוק שנולד עם מום או איזה סיבוך לידה והוא לא פג והוא כן נשאר לאשפוז לאחר הלידה, הוא גם מאושפז בפגייה

עדה מימון:  על זה היושב-ראש דיבר וזה 14,000 לידות בשנה

עדה מימון:  מבחינתנו הוא גם מאושפז בפגייה ולכן הרציונל אמור לחול גם במקרה הזה

עדה מימון:       ה-30,000 לידות זה אשפוז כלשהו של יילוד במהלך תקופת לידה והורות, שזה במהלך החצי שנה 

עדה מימון:  זה באמת מרחיב את מעגל הזכאים ואנחנו לא שם

עדה מימון:  לכן חשוב לדבר על שלושת המדרגים

נועה שוקרון: המספרים נכונים ואנחנו מסונכרנים עליהם במאה אחוז

נועה שוקרון:  אני עדיין אציין ש-14,000 לעומת 2,000 זה פי 7 ולכן מבחינתנו - - -       

ישראל אייכלר: אמרת קודם פי 18

נועה שוקרון: כי לקחתי את המספר היותר רחב

ישראל אייכלר: לכן רציתי למקד אותך על מה שאנחנו מדברים

ישראל אייכלר:  אנחנו לא מדברים על 30,000 ילדים

ישראל אייכלר:  אנחנו מדברים על 14,000 שזה עדיין בתחום הפגייה

ישראל אייכלר:  אז זה יותר צנוע אז תוכלו להיות יותר נדיבים

נועה שוקרון: מעולה

נועה שוקרון:  רק התייחסות אחת לגבי המספר הזה, הוא עדיין מספר גבוה מאוד ביחס להצעה הראשונית שאושרה בממשלה וככזה, גם ברמה המהותית מבחינתנו מדובר בהרחבה שהיא גם לא מחויבת מהטקסט ובוודאי לא נדונה בממשלה

נועה שוקרון:  כמובן שיש לה השלכות כלכליות שנציין בהמשך

ישראל אייכלר: מבחינה כלכלית, זה דבר שידוע לכל אחד שיושב פה וצופה בנו שזה ימי מחלה וימי חופשה

ישראל אייכלר:  זה לא כסף שהאוצר מביא לעניין הזה

ינון אזולאי: אני לא מבין למה אתם מדברים על כסף פה

ינון אזולאי:  קודם כל, הדרישה של ה-14,000

ינון אזולאי:  היושב-ראש דורש את ה-14,000 ויש לו את הזכות לדרוש

ישראל אייכלר: אני לא דורש, זה לא בבנק שלי

ינון אזולאי: בשכל הישר אתה אומר שכשמחזירים אותו לפגייה הוא מוגדר כפג ופתאום פה אתה לא מגדיר אותו כפג

ינון אזולאי:       באמת שאני לא מבין את העלויות

ינון אזולאי:  פעם אחת תסבירו לי את העלויות בזמן שלעובד מגיע ימי מחלה או חופשה והוא לא מנצל אותם

ינון אזולאי:  אז מה, המדינה רוצה את הכסף הזה? אולי שהוא גם ישלם לה על זה?     אם הוא עובד מדינה, אחר-כך משלמים לו על ימי החופשה שהוא צבר

ינון אזולאי:  שם את יכולה להגיד שאולי הוא מרוויח כי בסופו של דבר, אם הוא לא משתמש בהם אתם משלמים ועדיף לכם שהוא ישתמש בהם

ינון אזולאי:  בשבילכם כעובדי מדינה, עדיף למדינה החוק כזה מאשר לשלם חוק שבו הם יצטרכו לשלם את הכסף הזה

נועה שוקרון: העלויות שאנחנו מודדים הן לא עלויות תקציביות, הן עלויות משקיות, עלויות למגזר העסקי

נועה שוקרון:  הן לוקחות בחשבון את אובדן התוצר כתוצאה מאי ההגעה של העובד

נועה שוקרון:  בסופו של דבר, המעסיקים נושאים בעלויות ואני מאמינה שגם הם יתייחסו בהמשך

ינון אזולאי: אני אשמע את המעסיקים אבל בהסתכלות שלכם, איזה עלויות יש למעסיקים? אם מגיע לי את חופשת המחלה הזאת אז למה אתם - - -      

נועה שוקרון: אני מסבירה

נועה שוקרון:  העלות היא עלות יום העבודה ששילמתי גם עבור יום המחלה וגם עבור אובדן התוצר

נועה שוקרון:  כלומר, עכשיו המעסיק יש תוצר - - -      

ינון אזולאי: אבל עכשיו הוא חולה

ישראל אייכלר: ינון, ההסבר ניתן

ישראל אייכלר:  ברור לך מה זאת הוצאה משקית, שהמשק מפסיד יום

ישראל אייכלר:  זה לא עניין כספי שאפשר לספור אותו בבנק

ישראל אייכלר:       המוסד לביטוח לאומי, אירית יונה נמצאת?     תמר אלון, בבקשה, ממונה בתחום האימהות

ישראל אייכלר:  מה עמדת הביטוח הלאומי בנדון?     

תמר אשל: אנחנו לא כל-כך מבינים את הקשר אלינו כיוון שאנחנו משלמים תוספת עבור פג לפי קריטריונים שיש בחוק

תמר אשל:  אנחנו שילמנו 2,100 בשנה החולפת

ישראל אייכלר: זה הנתון שלכם מה שהקראנו פה?     

תמר אשל: כן, נכון

תמר אשל:  פג שעונה על הקריטריונים שלנו אין שום בעיה

תמר אשל:  יש גם תוספת הארכת תקופת הלידה עבור אשפוז, עד 140 ימים

ישראל אייכלר: מי עוד ממשרדי הממשלה רוצה לדבר?     

אורי סביר: אני מהמשרד לשוויון חברתי

אורי סביר:  הדברים היו אמורים להיות מתואמים גם איתנו ואכן פנינו לייעוץ המשפטי והעברנו הערות

אורי סביר:  אנחנו תומכים ברציונל של החוק

אורי סביר:  בהערות שהעברנו, אנחנו סבורים שכן יש מקום לאפשר גמישות במימוש ה-30 ימים, מתוך ראייה שהמטרה היא חלוקת הנטל ההורי ואיזה איזון פנימי בתוך התא המשפחתי

אורי סביר:       אנחנו סבורים וגם המלצנו לראות איך נעשית החלוקה הזאת בין בימי החופשה לימי המחלה, כי יכולה להיות סיטואציה של אנשים שאין להם בתוך הסל צבירה של מלוא הימים ואז זה יאפשר סוג של גמישות

ינון אזולאי: אגב, למה העברת את ההערות שלכם לוועדה?     

אורי סביר: אני סבורה - - -      

ינון אזולאי: את לא חייבת לענות

אורי סביר: אז אני אמנע

ישראל אייכלר: פורום העצמאים מבית ההסתדרות, תקוה אדיסון נמצאת?     

דובר: זה גם נדון עם הייעוץ המשפטי של הוועדה לגבי האכסניה של ההצעה

דובר:  ההצעה המקורית היא בחוק דמי מחלה אבל צריכים לקבל החלטה איפה משלבים את זה

דובר:  למשל, בחוק עבודת נשים יש הרבה מאוד הסדרים גם ככה מורכבים, אבל כן עוסקים במטריה דומה

דובר:  צריך להחליט האם זאת האכסניה המתאימה או במקום אחר

דובר:       דברים אחרים שנאמרו פה זה פשוט לדיון מהותי

דובר:  על איזו קבוצה אנחנו מדברים ובהקשר הזה צריך לראות איך מגדירים את ההגדרות בצורה מתאימה כשנגיע לגשר

ישראל אייכלר: היועצת המשפטית תהיה איתכם בקשר ותנסחו את זה באופן הראוי

ישראל אייכלר:       תקוה אדיסון, אחראית צוות תקשורת, פורום העצמאים

תקוה אדיסון: אני רוצה לברך על הוועדה הזאת, זאת ועדה חשובה

תקוה אדיסון:  אני מפורום העצמאים מבית ההסתדרות

תקוה אדיסון:  זה פורום שהקים ארנון בן דוד יושב ראש ההסתדרות, למי שלא מכיר

ינון אזולאי: אנחנו משתתפים בצערו על פטירת אביו

תקוה אדיסון: תודה, אני אמסור לו

תקוה אדיסון:       אני מאוד מברכת את חבר הכנסת ינון על התמיכה שלו בנו ועל זה שהוא דברר אותנו בתחילת הדיון

תקוה אדיסון:  אני מייצגת עצמאים שהם העסק למעשה

תקוה אדיסון:  זה לא נדון כאן בשולחן ואני רוצה להעלות את זה

תקוה אדיסון:  אני לא רוצה שתהיה שוב פעם התעלמות ושוב פעם אפליה כלפי העצמאיים

תקוה אדיסון:  גם לעצמאיים נולדים פגים

ישראל אייכלר: מה שאנחנו עושים עכשיו זה שלא תהיה אפליה

תקוה אדיסון: כל הנושא הזה שעצמאי עוזב את העסק שלו ואין לו פרנסה כשהוא עוזב את העסק שלו

תקוה אדיסון:  אנחנו מדברים על עצמאיים שגם הם נמצאים במצבים האלה ואין להם את התמיכה הזאת

תקוה אדיסון:  בעצם אין להם את המעסיק שישלם להם דמי חופשה, ימי מחלה וכל מה שאנחנו מדברים עליו

תקוה אדיסון:  אין לו את הזכות הסוציאלית הזאת, את האפשרות הזאת להיעדר מהעסק

תקוה אדיסון:  אז מי כאן נכנס לתמונה? מי אמור למלא את הפער הזה, את הוואקום הזה שנוצר, כשהוא לא נמצא בעסק? ממה הוא יתפרנס? איך הוא יתפרנס?     

ישראל אייכלר: השאלה היא מאוד כוללנית גם לנושאים אחרים

טלי גוטליב: ברור, כל דבר

טלי גוטליב:  אין חופש, אי-אפשר להיות חולה

תקוה אדיסון: אני עובדת כשאני חולה מאוד כי אם אני לא אעבוד לי ולבן שלי לא תהיה קורת גג

תקוה אדיסון:  אני עובדת בכל מצב

תקוה אדיסון:  אני עובדת כשהילד שלי חולה

תקוה אדיסון:  אני לוקחת אותו לפגישות, הוא נמצא איתי בזום, הוא נמצא אותי בכל מקום

תקוה אדיסון:  יש גם דמי אבל ועוד כל-כך הרבה דברים

תקוה אדיסון:  מדובר בזכויות סוציאליות

תקוה אדיסון:  אנחנו רק משלמים ומופקרים

טלי גוטליב: הייתי עצמאית, זאת פשוט הפקרות

תקוה אדיסון: אני רוצה לציין עוד משהו, חבר הכנסת אייכלר

תקוה אדיסון:  התייחסת כאן לפקידי האוצר האם הם יאשרו

תקוה אדיסון:  אני חושבת שאנחנו הגענו לאיזה מצב שפקידי האוצר – עם כל הכבוד לפקידי האוצר ואני מאוד מכבדת אותם ומעריכה אותם

תקוה אדיסון:  חלילה וחס אני לא באה אליהם בטענות אבל יש איזו רוטינה כזאת, שכל מה שקשור לעצמאים, אוטומטית לא מאושר

תקוה אדיסון:  אתמול בוועדת כספים אמר יושב-ראש פורום העצמאים רמי בז'ה, שיש איזו קהות חושים לפקידי האוצר כל פעם שמגיע נושא של עצמאים ואוטומטית הוא לא מאושר

תקוה אדיסון:  למה?     

טלי גוטליב: אני הצעתי לזה פתרון רק בגלל שהייתי עצמאית

טלי גוטליב:  הצעתי שכל הזכויות הסוציאליות שלנו שלא משולמות, לא צריך אותם מהאוצר

טלי גוטליב:  שיחזירו לנו את זה מהמיסים שאנחנו משלמים

תקוה אדיסון: בדיוק

טלי גוטליב: מצאנו מקור מימון לזה

טלי גוטליב:  אין צורך מהאוצר

טלי גוטליב:  אם אני מממנת מיסים, משלמת שומות ויש לי ימי מחלה חס וחלילה או חופשה כל מה שמגיע לכל אדם רגיל, אתם מחזירים לי את זה

טלי גוטליב:  אתם מכמתים לי את היום בהתאם לסף ההכנסות שלי

טלי גוטליב:  אנחנו יודעים לכמת את זה ליום ממוצע שנתי שלוקח בחשבון את כל ההכנסות ומשם לשלם לנו

ישראל אייכלר: חברת הכנסת גוטליב, הקדוש ברוך הוא זיכה אותך במשהו שאין לאחרים

ישראל אייכלר:  על זה שאת חברת כנסת וזכותך להגיש הצעת חוק בדיוק על מה שדיברת ולהעלות את זה לשולחן, להביא את זה פה לוועדה

א תקוה אדיסון: אני רוצה לומר בעניין הזה

א תקוה אדיסון:  אנחנו עם הביטוח לאומי, שאני מאוד מעריכה אותם עוד מימי מאיר שפיגלר, בנינו מודל יחד איתם

א תקוה אדיסון:  זה לא הנושא אבל אני מעלה את זה כי את דיברת

טלי גוטליב: אנחנו לא מוצאים כסף

טלי גוטליב:  ברגע שאנחנו נצטרך משהו כסף, אנחנו לא נצליח

טלי גוטליב:  ממה שאנחנו שילמנו, מהמיסים שלנו

תקוה אדיסון: בדיוק

תקוה אדיסון:       בנינו ביחד עם הביטוח הלאומי מודל שמאפשר לעצמאים בזמן חירום, אם זה טילים, אם זאת מחלה

תקוה אדיסון:  עברנו מגפה שנתיים והעסק שלי היה סגור שנתיים

תקוה אדיסון:  למשל, במקרים של רעידת אדמה, שהעצמאי מקבל דמי קיום

תקוה אדיסון:  הרי כשיש מצב חרום גם העצמאי וגם השכיר נכנסים למקלט

תקוה אדיסון:  השכיר טוב לו, העצמאי רע לו

תקוה אדיסון:  הוא לא יודע מי ידאג לו

תקוה אדיסון:  יחד עם הביטוח הלאומי בנינו לפי מפתח של ימי מילואים כי אנחנו משלמים מקדמות לביטוח הלאומי

תקוה אדיסון:  אז לאוצר זה לא יעלה גלום

ישראל אייכלר: אז יש לכם כבר בסיס להצעת החוק שחברת הכנסת גוטליב אמורה להגיש

תקוה אדיסון: רק להוסיף משפט

תקוה אדיסון:  אני מאוד מבקשת להכניס את זה לסיכום הדיון

תקוה אדיסון:  אני מאוד מבקשת התייחסות לעצמאים בתיקון החוק הזה, חבר הכנסת אייכלר

תקוה אדיסון:  תודה

ישראל אייכלר: אלקס מילר מטעם הסתדרות העובדים

אלכס מילר: תודה אדוני היושב-ראש

אלכס מילר:  אני סגן יושב-ראש לשכת הקשר עם הכנסת והממשלה של ההסתדרות הכללית

אלכס מילר:  תודה ינון על התנחומים ליו"ר ההסתדרות

אלכס מילר:  כמובן שכולנו משתתפים בצערו

אלכס מילר:  מבחינתנו, אנחנו מברכים את היוזמים לחוק החשוב הזה

אלכס מילר:  כמובן, אותך אדוני היושב-ראש על קיום הדיון וקידום הצעת החוק

אלכס מילר:  אנחנו מתואמים עם ינון בכל מה שקשור בנוסח של הצעת החוק

אלכס מילר:       כמובן שאם החוק הזה מטיב עם העובדים והעובדות במדינת ישראל, מבחינתנו זאת רק ברכה

אלכס מילר:  בכל הנוגע לתנאים של עובדי מדינה למול השוק הפרטי, אז כל מי שמאוגד בהסתדרות העובדים הכללית נהנה מהתמיכה שלנו ומהגב שלנו

אלכס מילר:  כל מי שרוצה להתאגד מוזמן

אלכס מילר:  בסופו של דבר התנאים לעובדים מתקבלים על-ידי חקיקה בכנסת ועל-ידי הפעילות של ההסתדרות הכללית

אלכס מילר:  תודה אדוני היושב-ראש

ישראל אייכלר: תודה

ישראל אייכלר:  אתם מייצגים בעצם את העובד אצל המגזר הפרטי אבל לא את המגזר הפרטי עצמו

אלכס מילר: מדובר פה על התנאים של עובדי המדינה

ישראל אייכלר: לא, דובר פה על הנזק למעסיקים

הגר יהב: אני אשמח להתייחס

הגר יהב:  אני מנשיאות המגזר העסקי

ישראל אייכלר: הגר יהב, נשיאות המגזר העסקי, בבקשה

ינון אזולאי: פה טמון הכסף

הגר יהב: פה טמונה הפשרה

ינון אזולאי: בואי נשמע

הגר יהב: תודה על רשות הדיבור

הגר יהב:  אני מצטרפת לעניין ההגדרות, כי בסוף צריך להתייחס לפרטים הקטנים

הגר יהב:  זה אומר, התקופה שעליה אנחנו מדברים

הגר יהב:  יש פה השלכה בדברי ההסבר בדומה לחוק ימי המחלה של מחלה ממארת

הגר יהב:  שם דובר על זה ששני ההורים עובדים ובעצם האימא בתקופה המדוברת לא עובדת, היא נמצאת בחופשת לידה

הגר יהב:  צריך להסדיר את זה

הגר יהב:  התקופה פה משמעותית

הגר יהב:       כן, אנחנו גם חושבים, שלעובד יש ימי מחלה ויש ימי חופשה ולא סתם מגדירים את הימים האלה בהפרדה, בשביל שגם העובד יוכל לנהל את הסיכונים שלו

הגר יהב:  לתת לעובד את התחושה שהוא יכול לנצל את כל ימי המחלה שלו לאותה תקופה – ראינו את זה בסיפור של ימי הבידוד בקרונה – בעצם שתו את ימי המחלה לטובת ימי בידוד ואז כאשר ההורה חולה או ילד אחר חולה, הוא נשאר בלי ימי מחלה לניצול

הגר יהב:  לא סתם מגדירים ימי מחלה

הגר יהב:  אנחנו סבורים שתקופת הזמן שמוגדרת פה  בחוק היא גדולה מידי וזה מעמיד את העובד באיזה סיכון לכך שביום שהוא באמת יצטרך ימי מחלה, אז לא יישארו לו

הגר יהב:       בקריאה שנייה ושלישית ובשלב שנרד לפרטים הקטנים - - -      

ינון אזולאי: מה ההצעה שלכם, תגידו?     

הגר יהב: אם יסכימו המציעים כן לייצר את החלוקה בין ימי החופשה לימי המחלה אז חשוב לי לציין - - -      

ינון אזולאי: בחובה?  כלומר, אם לצורך העניין - - -      

ישראל אייכלר: אל תנהל עכשיו את המשא ומתן

ינון אזולאי: אני רוצה לדעת מה  ההצעה שלהם

ינון אזולאי:  שישימו על השולחן את ההצעה שלהם

ינון אזולאי:  אל תחכו לקריאה שנייה ושלישית

ינון אזולאי:  אנחנו אוהבים  להגיע בקריאה ראשונה כשפתרנו 80% מהבעיות

הגר יהב: עדיין יש דברים

הגר יהב:  זה לא רק עניין של משא ומתן

הגר יהב:  יש גם מעסיקים שמחויבים לתת חופשה שנתית של 7 ימים רצופים

הגר יהב:  לכן אם אין לאותו עובד מספיק ימי חופשה, אז אחר-כך המעסיק לא יוכל לתת את מה שהוא מחויב לו, רצף של 7 ימי חופשה, למשל בחגים

ישראל אייכלר: אתם בטח תגישו הצעה מפורטת

הגר יהב: אנחנו כמובן ננסח את זה

ישראל אייכלר: תנסחו ותגישו לנו ולמציע

הגר יהב: דבר נוסף שאנחנו חוששים ממנו

הגר יהב:  היום אנחנו כאן על נושא שאין ספק שהוא טראומטי לכל משפחה שנולד לה פג, אבל שמעתי שיש התפרצות של מחלת הפוליו אז שבוע הבא תבוא הצעת חוק של מישהו שאולי יגדיר גם את זה

ינון אזולאי: אז יכול להיות שתסכימו להצעה שלי, שנשנה את זה מפג ונגדיל את זה לכל מחלת ילד

ינון אזולאי:  מה את אומרת על זה?     

הגר יהב: אני אומרת שאנחנו צריכים לדבר על זה

ישראל אייכלר: את רוצה להגיד שלא נרחיב את התחום, אז לא נעשה את זה עדיין, נישאר בפגים

ישראל אייכלר:  נישאר בפגייה ואחר זה נדבר הלאה

ישראל אייכלר:       האיגוד הישראלי לניאונטולוגיה, פרופסור אריה ריסקין שנמצא בזום

אריה ריסקין: שלום ותודה שהזמנתם אותי להשתתף בישיבה

אריה ריסקין:  אני רוצה לדבר בשם הרופאים שמטפלים בפגים ולהסביר למה אנחנו חושבים שהחוק וההצעה חשובים

אריה ריסקין:  ההורים הם חלק אינטגרלי בטיפול בפגים שבפגייה

אריה ריסקין:  זה מתחיל למעשה מהיום הראשון לחיים, החל מטיפול עור לעור, טיפול קנגורו, אפילו לתינוקות מונשמים, ממשיך בהאכלת התינוקות, לימוד הטיפול השגרתי בפגים כשהם גדלים וכל הטיפול

אריה ריסקין:       למעשה, לידת פג פוגעת בתהליך ההתקשרות, הבונדינג, בגלל הצורך בטיפול נמרץ אחרי הלידה, הנשמה, תמיכה נשמיתית, מתן חמצן, אינקובטור, עירוי נוזלים, זונדה ודברים כאלה שלא מאפשרים לתינוק ולהורים להתקשר זה עם זה

אריה ריסקין:  הדרך שלנו להתגבר על הדברים האלה היא פשוט לשתף את ההורים בצורה פעילה

אריה ריסקין:  כמובן טיפול קנגורו, אבל אפילו עצם המגע והנוכחות הפיזית שלהם עם הילד

אריה ריסקין:  צריך לזכור שבסופו של דבר הילד חי איתם עד הלידה

אריה ריסקין:  הוא שמע את הקול שלהם, הוא הרגיש את נוכחותם אפילו שהוא היה בתוך הרחם

אריה ריסקין:       כפי שנאמר כאן, לידת פג היא אירוע טראומטי מאוד

אריה ריסקין:  אנחנו מדברים על הורים לפגים וגם על הפגים עצמם כמי שעברו אירוע פוסט טראומטי שיכול להשפיע על הקשר של ההורות והטיפול בתינוק עד העתיד

אריה ריסקין:       הדרך להתמודד עם הדבר הזה ולהקטין את כל ההשפעות המסוכנות של הדבר הזה היא שיתוף פעיל של ההורים

אריה ריסקין:  לאפשר להם להיות כל הזמן, לטפל, להחזיק – הכול

אריה ריסקין:  רוב הפגיות הן גם מחלקות שאין להן שעות ביקור מוגבלות

אריה ריסקין:  אנחנו רואים הורים שמגיעים באמצע הלילה, לפעמים הורים שיש להם ילדים נוספים

אריה ריסקין:       לכן אנחנו כאיגוד שמייצג את הרופאים והרופאות ולמעשה את כל הצוות שמטפל, רואים בהצעה הזאת דבר חשוב מאוד שיאפשר להאריך את התקופה שההורים יהיו עם התינוק שלהם גם בפגייה וגם לאחר השחרור בלי שהם ייפגעו כלכלית

אריה ריסקין:  צריך לזכור שפגות היא גם עול כלכלי לא פשוט

אריה ריסקין:  גם אחרי השחרור, הרבה מהפגים צריכים הרבה מעקבים וטיפולים

אריה ריסקין:  זה מעכב חזרה של הורה לחזור לעבודה

אריה ריסקין:  לצערנו יש גם פגים שסובלים מנכות בגלל סיבוכי פגות וזה  דורש עוד הוצאות

אריה ריסקין:  העובדה שהם יכולים להאריך את חופשת הלידה, להיות עם הילד ולטפל בו היא בעלת ערך אדיר

אריה ריסקין:  אנחנו רואים בזה תוספת מבורכת וחשובה למה שאנחנו היום מגדירים הטיפול השלם בפג ובמשפחתו

אריה ריסקין:  אנחנו לא מבדילים היום בין הטיפול בפג למשפחה

אריה ריסקין:  זה חלק אחד והחוק הזה בהחלט יכול לתרום תרומה משמעותית

ישראל אייכלר: תודה לפרופסור אריה ריסקין, יו"ר ראש האיגוד הישראלי לניאונטולוגיה

ישראל אייכלר:       עמותת להב למען פגים בישראל, רומי שחורה המנכ"לית, שתמשיך בדיוק איפה שהרופא סיים

רומי שחורי: תודה על הוועדה ותודה ליוזמי החוק המאוד חשוב

רומי שחורי:  פרופסור ריסקין בעצם אמר את הדברים

רומי שחורי:  כאימה שילדה תינוקת במשקל 768 גרם, בגודל של בקושי שתי כפות ידיים ונאבקה על החיים במשך 110 ימים, אני רוצה לומר שאת כל הדיון צריך לקחת בפרופורציות האלה

רומי שחורי:  לא מדובר על מותרות, מדובר על הצלת חיים

רומי שחורי:  הרופאים עושים את עבודת הקודש שלהם אבל הנוכחות של ההורים בפגייה יכולה להציל חיים

רומי שחורי:  לא רק את החיים עצמם אלא את איכות החיים

רומי שחורי:       אבא ואימא צריכים להיות ביחד

רומי שחורי:  מה שאהבנו בהצעת החוק שהיא מאפשרת לאבא

רומי שחורי:  אנחנו מדברים על חופשת לידה לאבות לפגים כבר הרבה שנים וזה לא קורה

רומי שחורי:  היא מאפשרת לדבר הזה לקרות

רומי שחורי:  אבל יש כמה סדקים בנושא הזה

רומי שחורי:  יש פה כמה הורים ואני מבקשת מאוד שגם הם ידברו, כי יש כל מיני קצוות של סיטואציות

רומי שחורי:  למשל, התינוקת החמודה שראיתם שם, שהתה בפגייה מעל ה-20 שבועות, כמעט 200 ימים

רומי שחורי:  נכון שיש היום הארכת חופשת לידה, אבל היא לא סופרת לא מתחת ל-14 ימים וגם לא מעל 20 שבועות

רומי שחורי:  בעצם ההורים נפגעים בשני הקצוות האלה והם יוכלו לספר על זה

רומי שחורי:  בסופו של דבר, אנחנו מבקשים גם לכלול את כל המשפחות האלה ולקחת את זה בחשבון

ישראל אייכלר: תודה רבה

ישראל אייכלר:  חברת הכנסת ח'טיב יאסין, בבקשה

אימאן ח'טיב יאסין: צהריים טובים, כבודו, חברי הכנסת, היוזמים להצעת החוק

אימאן ח'טיב יאסין:  אני מברכת על ההצעה הזאת אבל הייתי חולמת על הצעה יותר צודקת ויותר כוללת שמאפשרת להורים שבזמנים הקשים יהיו ליד הילדים שלהם

אימאן ח'טיב יאסין:  באופן אישי אני חושבת שיש אפליה לרעה בכל הסוגיה של חופשת ימי מחלה להורים

אימאן ח'טיב יאסין:  אם אני אימא ויש לי ילדים אז אני זכאית לאותם ימים כמו כל אדם אחר

אימאן ח'טיב יאסין:  לכן יש לי במערכת יותר מהצעה אחת בכל מיני גוונים

אימאן ח'טיב יאסין:  אפילו היה דיון אחד בשנה שעברה עם שרת הכלכלה בנושא של לתת אפשרות של תוספת מספר ימים לאימהות לא על חשבון ימי המחלה שלהם

אימאן ח'טיב יאסין:  בסופו של דבר, גם אנחנו ההורים בני אדם ואנחנו יכולים גם לחלות אז למה מלכתחילה להפלות אותנו לרעה ולהוריד מימי המחלה שלנו שאולי חס וחלילה נצטרך בעתיד ולא יהיה לנו

אימאן ח'טיב יאסין:       לכן אני חושבת שצריך לפתוח את האופקים ולחשוב על הצעה יותר רחבה ויותר צודקת

אימאן ח'טיב יאסין:  זה מה שאני חושבת ומבקשת וגם אפעל ואשמח אם חברים אחרים יצטרפו אלי

ישראל אייכלר: חבר הכנסת ינון בוודאי יסכים איתך, רק הוא פוחד כנראה מהאוצר

ינון אזולאי: בוא נעשה סדר, אני לא מפחד מהאוצר

אימאן ח'טיב יאסין: אנחנו נעשה את זה הגיוני

ישראל אייכלר: אתה מסכים איתה, נכון?     

ינון אזולאי: בוודאי שאני מסכים איתה

ינון אזולאי:  הגר יצאה מפה כרגע אבל הבנתי שהיא רוצה את זה כי אז זה יהיה גם לפוליו אז אולי כדאי לעשות משהו אחיד לכולם

ינון אזולאי:  יכול להיות שלזה היא התכוונה

ינון אזולאי:  כשהיא תחזור צריך לשאול אותה

ישראל אייכלר: אני רוצה לאפשר לאימא שהגיעה עם התינוק

הדס שורץ: שלום

הדס שורץ:  אני קצת מתרגשת

הדס שורץ:  אני הדס, אימא של טליה שירה וזה בעלי אמיר

הדס שורץ:  טליה  שירה היא נס

הדס שורץ:  היא נולדה בשבוע 24 פלוס 5 בצורה מאוד דרמטית ומפתיעה

הדס שורץ:  היא ממש גיבורה קטנה

הדס שורץ:  היא נולדה 670 גרם, ממש קטנטונת

הדס שורץ:  היא נולדה בשבוע 24 פלוס 5

הדס שורץ:  זה שבוע מאוד צעיר למי שלא יודע

הדס שורץ:  רק משבוע 24 חייבים לעשות הכול כדי להציל אותה

הדס שורץ:  אנחנו היינו בפגייה 197 יום

הדס שורץ:  אני רק אכניס אתכם דקה אחת לחוויה

הדס שורץ:  כשאתם מדברים על כל מה שבאמת אפשר לעזור בימי המחלה, זה משמעותי לתת ימי מחלה לבן הזוג אבל זה אפילו לא מגרד

הדס שורץ:  זה מאוד חשוב אבל באמת כשקורה כזה דבר, זה ממש טראומה, כמו שאמר פרופסור ריסקין

הדס שורץ:  זאת טראומה מאוד גדולה ושבועיים רק צריך לעכל את החוויה הזאת

הדס שורץ:  הילדה מחוברת למיליון צינורות וטיפול נמרץ זה מקום מאוד קשה

הדס שורץ:  אתה לא יודע מה הולך להיות ושום דבר לא ברור

הדס שורץ:  יש רק המון מוניטורים וצפצופים וזאת חוויה מאוד מאוד קשה

הדס שורץ:       	בהתחלה אמיר בכלל לא יכול היה לחזור לעבודה כי זה היה הלם

הדס שורץ:  לקח לנו הרבה זמן לספר את זה

הדס שורץ:  ברוך השם אנחנו במקום אחר היום

הדס שורץ:  הגיל המתוקן שלה הוא 1

הדס שורץ: 3 והגיל ההתפתחותי שלה הוא 11 חודשים והיא אלופה

הדס שורץ:  היא באמת מדהימה בדרך שהיא עשתה

הדס שורץ:       אני חושבת שחלק משמעותי מאוד זה קודם כל הטיפול הרפואי

הדס שורץ:  הקדוש ברוך הוא, שאנחנו כל הזמן התפללנו אליו והצוות הרפואי שהיה מדהים, אבל זה גם אנחנו שממש ממש היינו נצרכים שם

הדס שורץ:  כשאמיר חזר לעבודה הייתי בעצם צריכה להישאר שם

הדס שורץ:  גם הייתי מביאה לה את החלב שלי וגם יושבת לידה, שרה לה, מדברת איתה

הדס שורץ:  אחר-כך אפשרו מגע

הדס שורץ:  אני לא אאריך, אבל הנוכחות של ההורה היא לא סתם משהו שכדאי, זה פשוט כמו שהיא אמרה, מציל חיים

הדס שורץ:  אני חושבת שזה היה חלק מההתפתחות שלה, שהיא באמת היתה מפתיעה מאוד מאוד לטובה

הדס שורץ:  לא ידעו מה הולך להיות, היא לא היתה  במצב פשוט בכלל

הדס שורץ:  זה שהיא היום כל-כך תקשורתית וילדה מהממת עם אופי, מתעניינת וסקרנית וכל-כך התפתחה, זה פשוט בגלל שהיינו שם

הדס שורץ:  אמיר חזר לעבודה אחרי שבועיים שלושה בלב מאוד כבד כי הוא משאיר אותי שם לבד

הדס שורץ:  מי שיכול להיות זה רק אני או סבא וסבתא שהם הורים מבוגרים שלא תמיד אפשרי להכניס אותם

ישראל אייכלר: אין בלי סבא וסבתא

הדס שורץ: נכון

הדס שורץ:  אבל אם סבא וסבתא מבוגרים, חולים וקשה להם יותר אז אני צריכה גם לטפל בהם וזה לא היה רלוונטי בשלב ההתחלתי

הדס שורץ:  בעצם זה לעמוד שם ולתת לה חיות כשאני צריכה גם את החיות שלי

הדס שורץ:  אני מצטערת שאני כזאת דרמטית אבל זה באמת מאוד מאוד דרמטי

הדס שורץ:  אז הוא חזר והיה צריך להפסיד המון ימים ובאמת המעמד שלו בעבודה נפגע

הדס שורץ:  גם לא נשארו לו בכלל ימי מחלה והוא במינוס

ישראל אייכלר: אמיר, אתה חייב להיות בריא

הדס שורץ: הוא היה מאוד חשוב בשבילי

הדס שורץ:  ההתמודדות היא מאוד לא פשוטה

הדס שורץ:  להיות שם זאת חוויה של ממש להיות לבד

הדס שורץ:  עם כל זה שהצוות מדהים, זאת חוויה מאוד קשה

ישראל אייכלר: תודה רבה

ישראל אייכלר:  נסיים את הדיון עם אוהד אבניאל, הורה מהעמותה למען הפגים בישראל

אהוד אבריאל: תודה רבה על זכות הדיבור

אהוד אבריאל:  תודה רבה אישית גם לינון

אהוד אבריאל:  באותו יום שהוא העלה את הצעת החוק התקשרתי אליו והוא היה ממש קשוב לשמוע את ההערות שהיו לי

אהוד אבריאל:       נולדו לי תאומים בנים בשבוע 29 פלוס 6 במשקל של כמעט קילו

אהוד אבריאל:  לאשתי היו שאריות של שיליה ברוחם והיא היתה מאושפזת במשך חודש וחצי בבית חולים

אהוד אבריאל:  בנוסף, היא חטפה חיידק והיתה בבידוד

אהוד אבריאל:  אשתי היתה בבידוד במשך חודשיים, הבנים שלי היו חודשיים בפגייה

אהוד אבריאל:  יש לי עוד תאומות בנות 3 בבית, שיום אחד ההורים שלהן פשוט נעלמו להן

אהוד אבריאל:  זה היה גם זמן קורונה ואף אחד לא יכול היה להחליף אותי אצל אשתי שהיתה בבידוד ולא אצל הבנים שבפגייה

אהוד אבריאל:  פניתי לעובדת הסוציאלית ושאלתי אותה מה הזכויות שלנו כהורים

אהוד אבריאל:  אתה מקבל רשימה של זכויות של האישה

אהוד אבריאל:  ואז שאלתי איפה הזכויות שלי? והיא ענתה: כלום

אהוד אבריאל:  זאת המילה שהיא אמרה לי – כלום

אהוד אבריאל:  אין לך שום זכות כאב

אהוד אבריאל:  אני פשוט בסיטואציה שאני צריך לחלק את עצמי לשלוש

אהוד אבריאל:  יש לי תאומות פה, תאומים בסכנת חיים, אישה בבית חולים שלא מסוגלת לזוז כי כל הגוף שלה מזוהם

אהוד אבריאל:       אגיד שכמישהו שהיה הורה במשך שנתיים אז אין לך ימי מחלה

אהוד אבריאל:  אין, זה לא רלוונטי

אהוד אבריאל:  אחרי שני חורפים אין לך שום ימי מחלה שאתה יכול לתת לעצמך או לילדים

אהוד אבריאל:  באתה תקופה התחלתי עבודה והייתי פחות משנה ואז הצעת החוק לא נוגעת לי כי עבדתי פחות משנה

אהוד אבריאל:  איפה אני בכל האירוע הזה?     

ישראל אייכלר: הצעת החוק הזאת מגבילה משנה ומעלה?     

אהוד אבריאל: כן

אהוד אבריאל:  זה המשפט הראשון של היועצת המשפטית

ישראל אייכלר: תצטרך למצוא איזה פתרון, חבר הכנסת ינון

טלי גוטליב: האוצר יצטרך לתת לנו כסף

ישראל אייכלר: תחשוב על איזה פתרון

ישראל אייכלר:  שמעתי את הבעיה אז אני מחפש פתרון

אהוד אבריאל: אני יכול להגיד שהיה לי מזל ועד לאחרונה הייתי היועץ המקצועי של שר הפנים אילת שקד

ישראל אייכלר: זה לא עזר

אהוד אבריאל: אני גם לא עובד

ישראל אייכלר: שאנשים לא יחשבו שמי שמסתובב פה יש לו פרוטקציות

אהוד אבריאל: היה לי באמת מזל שהיתה לי בוסית שהיתה שם בשבילי במאה אחוזים

אהוד אבריאל:  ישבתי בחדר הורים עם המון אבות שעולמם חרב עליהם

אהוד אבריאל:  זה נשמע מקרה קיצון אבל יש הרבה נשים שמאושפזות במשך שבועות אחרי הלידה

אהוד אבריאל:  אני חושב שהגיע הזמן שבכל חוק שנוגע לאבות, אימהות ולידה, תהיה גם שורה לגבי תאומים

אהוד אבריאל:  יש מקרי קיצון שתאומים לא משתחררים יחד ואז רק האימא בבית

אהוד אבריאל:  היא עושה קנגורו עם הילד, היא מגיעה עם הילד השני

אהוד אבריאל:  הגיע הזמן שהמדינה תתייחס לתאומים בצורה הרבה יותר ראויה

אהוד אבריאל:  אני אומר לכם שבחופשת הלידה הקודמת כשאשתי היתה בבתי ואשתי היתה בבית, היו פעמים שהייתי מתקשר לשכנים כי אשתי על הרצפה פשוט לא מתפקדת ויש לי אישה מאוד חזקה

אהוד אבריאל:  אנחנו ממש בחוסר זכויות מוחלט והגיע הזמן שזה יעלה לפה בצורה רצינית וכל חוק שקשור לזה גם יקבל התייחסות

ישראל אייכלר: תסיים במשהו אופטימי

ישראל אייכלר:  מה עם הילד?     

אהוד אבריאל: ברוך השם, יש לנו בבית הרבה ילדים והכול בסדר

ינון אזולאי: אשתי מנהלת מעון, אם אתה צריך

תמר אשל: אני פה לספר לכם על הצד השני של המתרס

תמר אשל:  נכון, שפר עלינו מזלנו, ילדתי בשבוע 33 פלוס 3, ילדה במשקל 1

תמר אשל: 8 קילו

תמר אשל:  מהצד השני, החוק הקיים וגם ההצעות, לא באו ועזרו לנו

תמר אשל:  אני אגיד שוב, היה לנו מזל גדול מאוד

תמר אשל:  תודה לרופאים, תודה לכולם

תמר אשל:  אבל אנחנו היינו בפגייה 13 יום

תמר אשל:  במהלך הימים האלה, בן הזוג שלי היה איתי בימים הראשונים

תמר אשל:  ביום הראשון אפילו לא היה לי אומץ להגיע לפגייה

תמר אשל:  לידה שהיתה בשוק, שהתפתחה מהר מאוד למרות שחודשיים לפני זה כבר הייתי בשמירת הריון ואין ספור ימי אשפוז

תמר אשל:  כבר אז הבן זוג שלי דילג במן המשרד לבין המסדרון כדי לשבת עם המחשב ולעבוד

תמר אשל:  אז הרבה ימי חופש והרבה ימי מחלה כבר הלכו לפני זה

תמר אשל:       מדברים פה על השחרור

תמר אשל:  פגות לא נגמרת בשחרור

תמר אשל:  יצאנו הביתה אחרי 13 יום אבל במשך כמעט 4

תמר אשל: 5 חודשים היו לנו בממוצע 3 מעקבים בשבועיים

תמר אשל:  בהתחלה בן הזוג שלי בא איתי להכול אבל אחר-כך התחלנו לעשות בחירה איזה מעקב יהיה יותר קשה ומתי הוא יכול ללכת לעבוד

תמר אשל:  זאת סיטואציה מאוד קשה

תמר אשל:  זאת גם נקודה שצריך להתייחס אליה

תמר אשל:       אנחנו גם מבקשים שלא תגבילו את ההארכות של חופשת הלידה מ-14 יום

תמר אשל:  זה 13 יום ואחר-כך חזרנו הביתה ואנחנו לבד לחלוטין

תמר אשל:  גם בפגייה, לא לכולם יש סבא וסבתא שיכולים להיות שם

ישראל אייכלר: תוכל לקחת את זה?     

ינון אזולאי: צריך לבדוק את זה

ינון אזולאי:  יש את החוק הקיים

טלי גוטליב: זה צריך להתכתב עם עוד סעיפים, זאת הבעיה

ישראל אייכלר: תבדקו את זה

ינון אזולאי: אני רוצה להודות על ההשתתפות הערה

ינון אזולאי:  נציגת משרד הכלכלה, אם היתה איזו פגיעה בדבריי או בטון שלי, זאת לא הכוונה אליך ספציפית

ינון אזולאי:  אולי המשרד לשוויון חברתי הראו לנו שכן יש הידברות

ינון אזולאי:  כלומר, גם אם לא יצרתי קשר, אפשר לשלוח לוועדה ובשביל זה הוועדה קיימת ואפשר ליצור איתנו קשר

ינון אזולאי:  אגב, הטלפון שלי מפורסם לכל האזרחים

ינון אזולאי:  יש פה הורה שאמר שהוא התקשר אלי

ינון אזולאי:  לא נתתי לו את המספר שלי, הוא השאיר לי הודעה וגם חזרתי אליו

ינון אזולאי:  הלשכה שלי עובדת, אנחנו עובדים

ינון אזולאי:  גם בבית הכנסת בשבת פונים אלי

ינון אזולאי:  לכן אני אומר שזה לא משהו אישי אליך אלא כנציגת משרד

ינון אזולאי:  עבדתי במשרד והייתי יועץ של שר הכלכלה ואני יודע מה זה משרד

ינון אזולאי:       לכן אני אומר שאם יש בעיה תפנו

ינון אזולאי:  אם באמת רוצים לעשות הידברות, תמיד בשמחה

ישראל אייכלר: תודה רבה לחבר הכנסת ינון אזולאי שיזם את הצעת החוק הזאת ולחברים שהצטרפו

ישראל אייכלר:  תודה לכל אלה שהיו פה

ישראל אייכלר:  זה היה דיון ראשון

ישראל אייכלר:  בעזרת ה' נקיים דיון נוסף והצבעה

ישראל אייכלר:  עד אז אני רוצה שהמשרדים והאנשים שעוסקים בזה יגבשו את הנוסח

ישראל אייכלר:  בעזרת ה' בישיבה הבאה אני שואף להצביע

ישראל אייכלר:       תודה רבה, הישיבה נעולה